### Resume

I 2023 tilbydes indsamlingsordninger til mindre virksomheder, der producerer affald i art og mængde svarende til en husholdning, ligesom alle virksomheder tilbydes indsamling af restaffald. Gebyrer for ordningerne skal fastsættes til markedspris. Forslag til gebyrer for indsamlingsordningerne for 2023 forelægges til godkendelse.

### Sagsfremstilling

Som led i udmøntning af regeringens klimaplan er der sket ændringer i lovgivningen på affaldsområdet, som betyder, at den nuværende henteordning for genanvendeligt erhvervsaffald ikke længere kan tilbydes. I stedet giver loven Vejle Kommune nye muligheder for at tilbyde indsamlingsordninger til markedspris.

Udvalget godkendte den 20. juni 2022, jf. punkt 137, indsamlingsordninger, som fra 27. februar 2023 kan tilbydes mindre erhvervsvirksomheder, der producerer affald i art og mængde svarende til en husholdning. Ligeledes tilbydes indsamlingsordning af restaffald for alle virksomheder i henhold til Miljøbeskyttelsesloven. Dette er indskrevet i [adresse] udkast til regulativer, der blev behandlet af byrådet den 5. september 2022, jf. punkt 174 og 175, og som er i høring i perioden 7. oktober til 11. november 2022. Gebyrerne skal iht. lovgivning fastsættes til markedspriser. Forsyningstilsynet har den 16. september 2022 fremsendt vejledning for fastsættelse af markedspriser for kommunal indsamling af erhvervsaffald mm.

Jf. udvalgets godkendelse af indsamlingsordninger for erhverv, der indskrives i [adresse] regulativer gældende pr. 27. februar 2023, er der udarbejdet priser for følgende henteordninger:

![](data:image/png;base64...)

Figur 1: Rosa Friis

Desuden er der udarbejdet priser på afstandstillæg, ekstratømninger og beholderservice for de forslåede ordninger.

### Økonomi

Jf. [adresse] vejledning kan gebyrerne for 2023 fastsættes som de reelle udgifter plus et mertillæg på 5-15%. Alternativt kan gebyrerne baseres på en markedsundersøgelse. Da der er tale om en ny mulighed i lovgivningen har Forvaltningen valgt at udarbejde priserne på baggrund af reelle udgifter.

Til udregning af gebyrerne er anvendt:

* Gebyrerne for husholdningerne, som er beregnet ud fra ”Hvile i sig selv princippet”
* Et tillæg til dækning af udgiften til Forsyningstilsynet på ca. 38.000 kr.
* Et mertillæg på 10 %.

Forudsætning:

Tillæg til dækning af udgiften til Forsyningstilsynet på ca. 38.000 kr. er forbundet med usikkerhed, da det beror på antallet af tilmeldte virksomheder. Da de nye ordninger er frivillige, er der en vis usikkerhed om, hvor mange der vil tilmelde sig ordningerne. Ud af de 128 virksomheder, der på nuværende tidspunkt er tilmeldt henteordningen for restaffald, vurderes det ud fra deres volumen, at 119 virksomheder har affald, der i art og mængde svarer til en husholdning. Gebyrberegningerne er baseret på, at de 119 virksomheder benytter sig af tilbuddet, mens de resterende 19 virksomheder fortsat er tilmeldt henteordning for restaffald.

Det er vurderingen, at ordningen medfører et underskud ved færre end ca. 100 tilmeldte virksomheder. Grundet usikkerheden om hvor mange, der vil benytte sig af de nye frivillige ordninger er der i fastsættelsen af gebyrerne for det første år, 2023, valgt et mertillæg på 10% i spændet på 5-10%. Dette sker med henblik på at opnå erfaringer og på denne baggrund evt. foretage justeringer ved gebyrfastsættelsen for 2024. I tilfælde af overskud må overskuddet ikke gå til de dele af affaldsområdet, der skal hvile i sig selv. Overskuddet skal derfor dække udgifter, der skattefinansieres. Henteordningerne er omfattet af momspligt.

Forslag til gebyrer for ordningerne i 2023 fremgår af bilag 1. Disse vil, forudsat byrådets godkendelse, fastsættes på [adresse] gebyrblade.

### Klima og resiliensvurdering

Ida Hermansen, der tilbydes erhvervsvirksomheder, er medvirkende til at understøtte en strømlinet affaldssortering med henblik på øget genanvendelse til gavn for klimaet, den nationale klimaaftale, [adresse] og [adresse] og Ressourceplan. Der kan evt. yderligere være en CO2 gevinst ved en optimering af indsamling af husholdnings- og erhvervsaffald på de forskellige ruter.

### Sagens videre forløb

Sagen skal behandles af Økonomiudvalget og byrådet.

### Historik

Teknik- og Miljødirektøren indstiller, 4. november 2022, pkt. 203:

at udvalget anbefaler over for Økonomiudvalget og byråd, at forslag til gebyrer i 2023 vedrørende indsamlingsordninger af erhvervsaffald godkendes.

Beslutning fra Klima, Natur- og Miljøudvalget, 4. november 2022, pkt. 203:

Anbefalet.

Erling Jepsen var fraværende.

Beslutning fra Økonomiudvalget, 14. november 2022, pkt. 223:

Anbefales.

### Beslutning

Godkendt.